Μόντσου

Ο **Ραμόν Ροντρίγκες Χιμένεθ **{ισπανικά :**Ramón Rodríguez Jiménez**} (γεννημένος στις 13 Σεπτεμβρίου 1993), ευρύτερα γνωστός στο κοινό ως **Μόντσου**, είναι ένας Ισπανός επαγγελματίας ποδοσφαιριστής, ο οποίος αγωνίζεται ως μεσοεπιθετικός για μεξικανική **FC Juárez**, ως δανεικός από τον Άρη Θεσσαλονίκης.

Γεννημένος στην Πάλμα ντε Μαγιόρκα της Ισπανίας , ο Μόντσου ξεκίνησε την ενασχόλησή του με το ποδόσφαιρο, στα τμήματα υποδομών της τοπικής Μαγιόρκα και το 2012 μεταπήδησε στις 
Ακαδημίες της Μπαρτσελόνα για να αγωνιστεί στη Λα Μασία και εν μέρει στη δεύτερη ομάδα του συλλόγου μέχρι το 2018.
## Μπαρτσελόνα
Τη σεζόν 2016/17 πραγματοποίησε το ντεμπούτο του για την Κ19 στο ΟΥΕΦΑ Γιουθ Λιγκ, όπου μαζί με την ομάδα του αποκλείστηκαν στα ημιτελικά.  

Τη σεζόν 2017/18 κατέκτησε το ΟΥΕΦΑ Γιουθ Λιγκ με την Μπαρτσελόνα και πραγματοποίησε το ντεμπούτο του με την Μπαρτσελόνα Β, μπαίνοντας ως αλλαγή στο δεύτερο ημίχρονο σε μια εκτός έδρας ήττα με 3–1 εναντίον της Κάδιθ στη Σεγούντα Ντιβισιόν στις 15 Δεκεμβρίου 2017 (19η αγωνιστική). 

Στο τέλος όμως της σεζόν, η Μπαρτσελόνα Β υποβιβάστηκε στη Σεγούντα Ντιβισιόν Β.  

Τη σεζόν 2018/19 ο Μόντσου κατέγραψε 31 συμμετοχές στην τρίτη κατηγορία, πετυχαίνοντας δύο γκολ και δίνοντας  τέσσερις ασιστ.  Την επόμενη σεζόν σκόραρε οκτώ φορές σε 26 αγώνες και έφτασε μαζί με την ομάδα του στα πλέι οφ ανόδου στο τέλος της σεζόν, στα οποία σημείωσε άλλα δύο γκολ, αλλά απέτυχε να κερδίσει την άνοδο. 
Το ντεμπούτο του στην πρώτη ομάδα της Μπαρτσελόνα πραγματοποιήθηκε στις 8 Αυγούστου 2020, στον δεύτερο αγώνα της φάσης των 16 του Τσάμπιονς Λιγκ εναντίον της Νάπολι, αντικαθιστώντας τον Αντουάν Γκριεζμάν στο 84ο της αναμέτρησης. 

## Χιρόνα
Λίγες ημέρες αργότερα, και πιο συγκεκριμένα στις 22 Σεπτεμβρίου 2020, ο Μόντσου παραχωρήθηκε ως δανεικός για ένα χρόνο στην  Χιρόνα, η οποία αγωνίζονταν στη  Σεγούντα Ντιβισιόν. Στη Χιρόνα πήρε φανέλα βασικού και αγωνίστηκε σε όλα τα ματς πρωταθλήματος και πλέι οφ της σεζόν (με εξαίρεση την τιμωρία του για την αποβολή του με κόκκινη κάρτα στις 4 Νοεμβρίου 2020). Συνολικά κατέγραψε 39 συμμετοχές στο πρωτάθλημα και σκόραρε το πρώτο (από τα συνολικά τρία) του γκολ με τη φανέλα της Χιρόνα στις 18 Οκτωβρίου 2020 σε μια εντός έδρας νίκη με 1–0 εναντίον της Ρεάλ Οβιέδο.   

## Γρανάδα
Στις 16 Ιουλίου 2021, η Γρανάδα τον απέκτησε από την Μπαρτσελόνα με ελεύθερη μεταγραφή, με την πρώην ομάδα του να διατηρεί το δικαίωμα για το 50% οποιασδήποτε μελλοντικής πώλησης καθώς και μια επιλογή επαναγοράς του παίκτη. 
Με τη φανέλα της Γρανάδα αγωνίστηκε 14 φορές και πραγματοποίησε το ντεμπούτο του στην κορυφαία κατηγορία στις 16 Αυγούστου, ξεκινώντας ως βασικός στην εκτός έδρας ισοπαλία 0–0 εναντίον της Βιγιαρρεάλ. 
## Ρεάλ Βαγιαδολίδ
Την 1η Φεβρουαρίου 2022, ο Μόντσου παραχωρήθηκε δόθηκε δανεικός στη Ρεάλ Βαγιαδολίδ στη Σεγούντα Ντιβισιόν, αρχικά για το υπόλοιπο της σεζόν αλλά και με δυνατότητα εξαγοράς. Τελικά, κι αφού επιτεύχθηκε η άνοδος της Ρεάλ Βαγιαδολίδ στην Πριμέρα Ντιβισιόν, στις 6 Ιουνίου 2022 το δικαίωμα εξαγοράς ενεργοποιήθηκε και ο Μόντσου υπέγραψε συμβόλαιο συνεργασίας μέχρι το 2026. Τη σεζόν 2022-23 ο Μόντσου αγωνίστηκε στην Λα Λίγκα με τη φανέλα της Ρεάλ Βαγιαδολίδ αλλά η ομάδα υποβιβάστηκε. Την επόμενη σεζόν (2023-24), η Ρεάλ Βαγιαδολίδ ξανακέρδισε την επάνοδό της στην κορυφαία κατηγορία αλλά ο Μόντσου ζήτησε μεταγραφή.
## Άρης Θεσσαλονίκης
Έτσι, στις 3 Αυγούστου 2024, ο Μόντσου αποκτήθηκε από τον Άρη Θεσσαλονίκης υπογράφοντας συμβόλαιο μέχρι το καλοκαίρι του 2029.   Ο Ισπανός μέσος θα λαμβάνει περίπου 800.000 € ετησίως, ενώ έχουν επίσης προβλεφθεί επιπλέον μπόνους.  

Στις 6 Φεβρουαρίου 2026, ανακοινώθηκε επίσημα από τον Άρης, ο ετήσιος δανεισμός του Μόντσου στην μεξικανική FC Juárez (ΦΚ Χουάρες). 
## Διακρίσεις
**Μπαρτσελόνα**
*ΟΥΕΦΑ Γιουθ Λιγκ: 2017–18 
## Παραπομπές

## Εξωτερικοί σύνδεσμοι
*Profile από την ιστοσελίδα της Ρεάλ Βαγιαδολίδ (ισπανικά)
*
*

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας